ગાલીચાવણાટમાં ઈરાનનો નંબર પહેલો આવે, પણ મોદીજીનું ‘મેક ઇન ઇન્ડિયા’ સૂત્ર અપનાવવું હોય તો કચ્છમાં ખરડવણાટથી બનેલા ગાલીચા અને રંગ સુંદરતમ ઑપશન છે. એ જ રીતે ઘેટા-બકરા-ઊંટના વાળમાંથી દોરા બનાવીને ખીલીઓની મદદથી હાથે ગૂંથાતા પટ્ટાને તંગ કલા કહેવાય છે. આ પટ્ટાનો ઉપયોગ ઊંટ વગેરેને બાંધવા થાય છે. જોકે હવે આ કલાના કારીગરો પણ ગણ્યાગાંઠયા જ બચ્યા છે ત્યારે આવા પટ્ટાઓને શોપીસ તરીકે તમારા રૅર કલેક્શનમાં ઉમેરી શકાય. તંગ કામ યુનિક તો છે જ, સાથે એની પ્રોસેસ વધુ ઇન્ટરેસ્ટિંગ છે.